
Z A P I S N I K
8. sjednice Vijeća Mjesnog odbora Donja Dubrava,

održane 28. siječnja 2026.

u objektu mjesne samouprave „Ivan Mažuranić“, Vrpoljska 10,

s početkom u 18:00 

NAZOČNI ČLANOVI VIJEĆA:

Belec Darijen, Gelo Hrvoje, Höenig Albina, Požgajec Branko, Sunara Davorka, Šafranić Dorotea i Šimun Marina.
Predsjedava Marina Šimun, predsjednica Vijeća.

Zapisnik vodi: Marina Šimun.

Predsjednica konstatira da su nazočni svi članovi Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 7. sjednice Vijeća, održane 16. prosinca 2025.

Na prijedlog predsjednice Vijeće jednoglasno utvrđuje

D N E V N I   R E D

1. 
Prijedlog programa rada Vijeća Mjesnog odbora Donja Dubrava za 2026.g.;

2. Pitanja, prijedlozi i obavijesti.
Ad 1. 


Članovi Vijeća primili su pisani materijal uz poziv.

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Belec Darijen, Gelo Hrvoje, Höenig Albina, Požgajec Branko, Sunara Davorka, Šafranić Dorotea i Šimun Marina.

Vijeće jednoglasno donosi
PROGRAM RADA
Mjesnog odbora Donja Dubrava za 2026. g.

(Tekst Programa rada prilaže se ovom zapisniku i njegov je sastavni dio.)

Ad 2. Pitanja, prijedlozi i obavijesti

Predsjednica, nastavno na prethodno zaprimljene materijale, obavještava članove Vijeća o:

· upozorenju stanovnika Belomanastirske ulice kako se u istoj  zadržavaju oborinske vode, te na ulegnuće kolnika u Belomanastirskoj 12, kao i na odgovor voditelja Odsjeka za redovito održavanje nerazvrstanih cesta koji upozorava kako ulica nema izveden sustav oborinske odvodnje, ali da će se nakon radova Vio ulicu je moći putem programa PKA urediti sa odvodnjom kako je i planirano prošle godine pa će se riješiti cjelokupni problem. 

 

· tome da je Grad Zagreb raspisao postupak javne nabave za rušenje vrtića Ivane Brlić-Mažuranić te izgradnju novog, suvremenog vrtića na istoj lokaciji. Početak radova na novom vrtiću u Dubravi očekuje se na ljeto, a završetak radova i otvorenje vrtića u drugoj polovici 2027. godine.
 

· Predsjednica obavještava članove Vijeća o odluci Gradskog ureda za mjesnu samoupravu, promet, civilnu zaštitu i sigurnost kako je isti ured zaključio da nema potrebe za uvođenjem zone smirivanja prometa, a vezano uz Zaključak Vijeća gradske četvrti Donja Dubrava. 
Nastavno na navedeno, članovi Vijeća usuglasili su se da se pripremi i pokrene peticija kojom bi se tražilo da se ulaz u ZET koji se nalazi na ulici Štefanovečki zavoj, a automobili čijih zaposlenika u istoj ulici predstavljaju naveći problem, kompletno zatvori za ulaz zaposlenicima te da im se osigura alternativni ulaz s Mandlove ulice, na kojem već postoji parkiralište za ZETove zaposlenike, nakon čega bi se zatražila jednosmjerna regulacija prometa sjever-jug do ulaza u Plodine te izgradnja pločnika cijelom duljinom ulice Štefanvečki zavoj. O navedenome će se na idućoj sjednici donijeti i pravovaljani Zaključak.
S obzirom da nije bilo pitanja i prijedloga predsjednica zaključuje sjednicu.

Dovršeno u 19:30
KLASA: 024-08/26-003/118
URBROJ: 251-13-11-6/004-26-2
Zagreb, 28. siječnja 2026.

Zapisnik sastavila:

Marina Šimun

PREDSJEDNICA VIJEĆA

Mjesnog odbora Donja Dubrava

Marina Šimun

